OpenLLM-France/wikimedia huggingface dataset:
# Loricariichthys labialis

Loricariichthys labialis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 22 cm de llargària total.

## Distribució geogràfica

Es troba a Sud-amèrica: conques dels rius Paraguai i Paranà.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2 . 1-112.
* ↑ BioLib (anglès)
* 1 2 FishBase (anglès)

## Bibliografia

* Boulenger, G. A. 1895. (Abstract of a report on a large collection of fishes formed by Dr. C. Ternetz in Matto Grosso and Paraguay, with descriptions of new species.). Proceedings of the Zoological Society of London. 1895 (pt 3): 523-529.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pyrenees (Victoria)

Els Pyrenees són una serralada muntanyenca que es troba a l'estat de Victoria, Austràlia prop de la ciutat d'Avoca. Es tracta d'una regió vitícola.
L'altitud de la serralada és de l'ordre dels 220–375 m (722-1230 peus).

## Exploració

El primer europeu del qual es té coneixement que va visitar la zona va ser l'explorador i agrimensor Thomas Mitchell, en el seu viatge d'exploració del 1836. Les muntanyes li van recordar els Pirineus de Catalunya, on havia servit com a oficial de l'exèrcit en la guerra del francés, d'aquí el nom que els va donar. Va trobar la zona més humida i de clima més temperat que el de l'interior de Nova Gal·les del Sud, i va encoratjar als colons a ocupar les terres de la regió, que va descriure com "Austràlia Felix" (l'Austràlia Feliç).

## Vi

Les primeres vinyes es van plantar a la regió el 1848. En aquests darrers anys, la regió ha estat reconeguda com una important productora de vins negres amb cos, sobre la base de varietats de raïm Cabernet Sauvignon i Xiraz.

## Referències

* ↑ «Pyrenees, Victoria». Wine Regions. Wine Australia. Arxivat de l'original el 2013-02-07. [Consulta: 7 novembre 2007].
* ↑ Thomas Mitchell. « Three Expeditions into the Interior of Eastern Austràlia , Volume 2». [Consulta: 7 novembre 2007].

## Enllaços externs

* Lloc web de turisme al Pirineu, Victòria
* Lloc web dels cellers dels Pirineus
* Mapa de regions vitivinícoles dels Pirineus Arxivat 2011-07-07 a Wayback Machine.
* Jaciments d'or als Pirineus Arxivat 2014-08-20 a Wayback Machine. Victòria Geol. Survey, 1904, WM Bradford; discusses Geology of Pyrenees àrea and Gold Field.
Viccionari
# Delegació d'Associacions Israelites Argentines

La Delegació d'Associacions Israelites Argentines (DAIA) és una Organització no governamental a la qual estan adherides 140 institucions jueves de l'Argentina, té la missió de lluitar contra tota expressió d'antisemitisme, de discriminació, racisme i xenofòbia, preservar els Drets Humans, promoure el diàleg interreligiós i la convivència harmònica entre tots els ciutadans, en un marc de respecte a les diferències, així com denunciar el terrorisme internacional, vetllant per la seguretat de les institucions i integrants de la comunitat jueva argentina.
La DAIA va ser establerta el 1933, se la coneix fonamentalment per l'atemptat de l'AMIA, el 18 de juliol de 1994, ja que la seva seu funcionava a dins de l'AMIA.
El 18 de juliol de 1994 (el 10 de Av al calendari hebreu), una furgoneta Renault Trafic carregada d'explosius es va estavellar contra l'AMIA, matant a 85 persones, ferint a més de 300, i destruint l'edifici per complet. Després de l'atemptat contra l'AMIA en 1994 es van posar en marxa una sèrie d'investigacions federals, internacionals, però el càs segueix sense resoldre. Un edifici de 8000 m² va ser encarregat després per substituir l'estructura destruïda, i al maig de 1999, el nou edifici, una estructura de 8 pisos modernista separat del carrer per un mur de protecció, es va inaugurar.

## Vegeu també

* Associació Mutual Israelita Argentina

## Referències

* ↑ DAIA a Jewishvirtuallibrary.org. Consultat el 25 de novembre de 2013. (anglès)
* ↑ Terrorist Bombings in Argentina a Jewishvirtuallibrary.org. Consultat el 25 de novembre de 2013. (anglès)
* ↑ La AMIA renace de las cenizas Arxivat 2013-12-02 a Wayback Machine. A Clarín, 26/5/1999 (castellà)
* ↑ Inauguran nueva sede de la AMIA Arxivat 2013-12-02 a Wayback Machine. Clarín, 22/5/1999 (castellà)

## Enllaços externs

* Pàgina web de la DAIA (castellà)
# Sent Peir de Charnhac

Sent Peir Charnhac (en francès Saint-Pierre-Chérignat) és una localitat i comuna de França, a la regió de la Nova Aquitània, departament de la Cruesa.
La seva població al cens de 1999 era de 186 habitants. Està integrada a la Communauté de communes de Bourganeuf-Royère-de-Vassivière.

## Demografia

Evolució demogràfica :
| 1968 | 1975 | 1982 | 1990 | 1999 |
| 305 | 257 | 219 | 218 | 186 |

## Administració

Llista d'alcaldes :
| Període | Identitat | Partit |
| 2001-2008 | Jean-Claude Darfeuille | |
| 2008- | Marthe Pateyron | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Comtat de Lavaux

El comtat de Lavaux fou una jurisdicció feudal que va posseir Arquimbald de Grailly en feu de Savoia i del bisbe de Lausana, abraçant la regió a la vora del llac Leman coneguda per Lavaux. Si bé estrictament no era un comtat, Arquimbald es feia dir comte per l'especial estatus del lloc. A causa de les franquícies concedides pel comte de Savoia, el país de Lavaux va passar a ser autogovernat sota l'autoritat superior de Savoia, procés que s'havia completat el 1450.

## Referències

* ↑ Babinet, Léon. Jean III de Grailly, Captal de Buch, connétable d'Aquitaine (en francès). Editions des Régionalismes, 2017-02-22. ISBN 978-2-8240-5188-8.
* ↑ Hisely, Jean-Joseph. Les comtes de Genevois dans leurs rapports avec la maison de Savoie jusqu'à l'établissement définitif de la domination savoisienne dans la Comté de Vaud: soit jusqu'à la fin du treizième siècle (en francès). Institut national genevois, 1854.
* ↑ Hisely, Jean Joseph. Histoire du comté de Gruyère (en francès). G. Bridel, 1857.
# Erki Nool

Erki Nool (Võru, 25 de juny, 1970) és un atleta retirat d'Estònia especialista en decatló.
Nool guanyà la medalla d'or en decatló als Jocs Olímpics de Sydney l'any 2000, a més d'altres medalles en campionats del Món i Europa, tant a l'aire lliure com en pista coberta. Nool té el rècord del món de salt de llargada en decatló amb 8,22 metres (a data d'agost de 2009).
El setembre de 1997 creà la primera escola d'atletisme privada d'Estònia.
Des del 2005 és vicepresident de la comissió d'atletes del Comitè Olímpic Europeu i des del 2007 membre del Comitè de Desenvolupament de l'Atletisme Europeu. Des del 2008, és també membre del Comitè Executiu del Comitè Olímpic Estonià.
Nool fou escollit pel Parlament Estonià, Riigikogu, el 4 de març de 2007, representant el partit Unió de Pro Pàtria i Res Pública.

## Resultats

| Any | Competició | Seu | Resultat | Prova |
| 1992 | Jocs Olímpics | Barcelona, Catalunya | DNF | Decatló |
| 1994 | Campionat d'Europa | Hèlsinki, Finlàndia | 10è | Decatló |
| 1995 | Campionat del Món | Göteborg, Suècia | 4t | Decatló |
| 1995 | Campionat del Món en pista coberta | Barcelona, Catalunya | 7è | Heptatló |
| 1996 | Campionat d'Europa en pista coberta | Estocolm, Suècia | 1r | Heptatló |
| 1996 | Jocs Olímpics | Atlanta, Estats Units | 6è | Decatló |
| 1997 | Campionat del Món | Atenes, Grècia | 6è | Decatló |
| 1997 | Campionat del Món en pista coberta | París, França | 2n | Heptatló |
| 1998 | Campionat d'Europa | Budapest, Hongria | 1r | Decatló |
| 1999 | Campionat del Món en pista coberta | Maebashi, Japó | 2n | Heptatló |
| 1999 | Campionat del Món | Sevilla, Espanya | 14è | Decatló |
| 2000 | Campionat d'Europa en pista coberta | Gant, Bèlgica | 3r | Heptatló |
| 2000 | Jocs Olímpics | Sydney, Austràlia | 1r | Decatló |
| 2001 | Campionat del Món | Edmonton, Canadà | 2n | Decatló |
| 2001 | Campionat del Món en pista coberta | Lisboa, Portugal | 5è | Heptatló |
| 2002 | Campionat del Món en pista coberta | Viena, Àustria | 3r | Heptatló |
| 2002 | Campionat d'Europa | Múnic, Alemanya | 2n | Decatló |
| 2003 | Campionat del Món | París, França | DNF | Decatló |
| 2004 | Jocs Olímpics | Atenes, Grècia | 8è | Decatló |
| 2004 | Campionat del Món en pista coberta | Budapest, Hongria | 5è | Heptatló |
| 2005 | Campionat d'Europa en pista coberta | Madrid, Espanya | 12è | Heptatló |

## Referències

* ↑ Resultats a les eleccions del 2007

## Enllaços externs

* (anglès) IAAF, perfil de Erki Nool
# Etxerat

Exterat (en basc: Etxerat, en català: "a casa") és una associació de familiars de presos de l'organització independentista i nacionalista basca ETA, presoners que han estat empresonats a causa de la seva activitat en el moviment d'alliberament nacional basc. La major part aquests presos són membres, o han estat antics membres de l'organització independentista basca Euskadi ta Askatasuna (ETA), mentre que uns altres no han estat membres d'ETA, però han estat empresonats per col·laborar amb l'organització, o bé han comès altres delictes, com pertànyer a organitzacions que han estat il·legalitzades com Segi, o a les Gestores Pro Amnistia. Alguns d'ells han estat condemnats per pertànyer o intentar reconstruir partits polítics que han estat il·legalitzats com Herri Batasuna i Askatasuna, o per participar en actes de lluita al carrer, l'anomenada kale borroka, o per fer actes d'apologia del terrorisme.
Les principals activitats de l'organització de l'esquerra abertzale Etxerat, són oferir suport als familiars dels presos i fer campanya per defensar els drets dels presoners i dels seus familiars.

## Referències

* ↑ www.etxerat.eus/

## Enllaços externs

* Pagina web en (basc), en (castellà) i en (francès)
# Géza Voinovich

Géza Voinovich (Debrecen, el 14 de març de 1877 – Budapest, el 20 de setembre de 1952) va ser un historiador, crític literari i dramaturg hongarès, membre de l'Acadèmia de Ciències d'Hongria.

## Obra dramàtica

* Mohács (La batalla, 1922)
* Rákóczi (El príncep, 1923)
* Szivárvány (1926)
* Keresztút (1930)
* Magyar Passió (1931)
* A lidérc (1933)

## Referències

* ↑ «Voinovich Géza» (en hongarès). MAGYAR ÉLETRAJZI LEXIKON 1000–1990. [Consulta: 15 setembre 2024].
* ↑ Székely, György. Magyar színházművészeti lexikon (en hongarès). Akadémiai Kiadó, 1994. ISBN 978-963-05-6635-3.
# Loricariichthys cashibo

Loricariichthys cashibo és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 13 cm de llargària total.

## Distribució geogràfica

Es troba a Sud-amèrica: conca del riu Amazones.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2 . 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eigenmann, C. H. & W. R. Allen 1942. Fishes of western South America. I. The intercordilleran and Amazonian lowlands of Peru. II.- The high pampas of Peru, Bolivia, and northern Chile. With a revision of the Peruvian Gymnotidae, and of the genus Orestias. Univ. Kentucky. Fishes West. S. America: i-xv + 1-494, Pls. 1-22.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Siniokàmianka

Siniokàmianka (en (ucraïnès): Синьокам'янка, en rus: Синекаменка) és un poble de la República Autònoma de Crimea, a Ucraïna, que el 2014 tenia 340 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Emil Ulbricht

Ernst Emil Ulbricht va ser un ciclista estatunidenc que es va especialitzar en el ciclisme en pista, concretament en el mig fons, on va guanyar una medalla de plata, com amateur, al Campionat del món de 1893 per darrere del sud-africà Laurens Meintjes.

## Referències

* ↑ «Last days of the meet». The Wheel and cycling trade review, 18-08-1893 [Consulta: 24 desembre 2017].

## Enllaços externs

* Fitxa a cyclingranking.com
# Exèrcit Nacional Revolucionari

L'Exèrcit Nacional Revolucionari (en xinès: 國民革命軍; en pinyin: Guómín Gémìng Jūn) va ser l'exèrcit nacional de la República de la Xina. Va ser el braç militar del Guomindang (KMT, o Partit Nacionalista Xinès) del 1925 al 1947 a la Xina. També es va convertir en l'exèrcit regular de l'època republicana durant el període de govern del partit del KMT que va començar el 1928. Amb la Constitució de 1947 va ser rebatejat com a Forces Armades de la República de la Xina que va instituir el control civil de l'exèrcit.
Estava controlat en gran part pel Kuomintang (KMT), de tal manera que els límits entre el KMT i l'Exèrcit Nacional Revolucionari podien arribar a ser bastant difusos.
L'Exèrcit Nacional Revolucionari estava estretament relacionat amb l'Acadèmia Militar Whampoa, també establerta pel KMT. Un gran nombre d'oficials de l'Exèrcit van passar per Whampoa i el primer comandant, Chiang Kai-shek, va arribar a Comandant en Cap de l'Exèrcit en 1925 abans de portar a terme amb èxit l'Expedició al Nord. A més de Chiang Kai-shek, altres importants comandaments de l'Exèrcit Nacional Revolucionari van ser Du Yuming i Cheng Cheng.
Durant algun temps, durant la Segona Guerra Sinojaponesa, forces comunistes van lluitar com a part nominal de l'Exèrcit Nacional Revolucionari, formant l'Exèrcit de la Vuitena Ruta i el Nou Quart Exèrcit, però aquesta cooperació més tard va fracassar. En la Guerra Civil Xinesa, l'Exèrcit Nacional Revolucionari va patir problemes de deserció doncs molts efectius es van passar a lluitar amb els comunistes. La constitució de la República de la Xina de 1947 va fer que l'Exèrcit Nacional Revolucionari canviarà el seu nom pel d'Exèrcit de la República de la Xina.

## Referències

* ↑ Morris, Virginia; Hills, Clive A. Ho Chi Minh's Blueprint for Revolution: In the Words of Vietnamese Strategists and Operatives (en anglès). McFarland, 2018-08-27, p. 354. ISBN 978-1-4766-6563-4.
* ↑ Wilbur, C. Martin. The Nationalist Revolution in China, 1923-1928 (en anglès). Cambridge University Press, 1984-11-29, p. 29. ISBN 978-0-521-31864-8.
* ↑ Ness, Leland; Shih, Bin. Kangzhan: Guide to Chinese Ground Forces 1937–45 (en anglès). Helion, Limited, 2016-09-16, p. 149-151. ISBN 978-1-912174-46-1.
* ↑ Lew, Christopher R.; Leung, Edwin Pak-wah. Historical Dictionary of the Chinese Civil War (en anglès). Scarecrow Press, 2013-07-29, p. 30. ISBN 978-0-8108-7874-7.
* ↑ Gao, James Z. Historical Dictionary of Modern China (1800-1949) (en anglès). Scarecrow Press, 2009-06-16, p. 308. ISBN 978-0-8108-6308-8.
* ↑ Esherick, Joseph W. «Ten Theses on the Chinese Revolution» (en anglès). Modern China, 21, 1, 01-01-1995, pàg. 45–76. DOI: 10.1177/009770049502100103. ISSN: 0097-7004.

## Vegeu també

* Exèrcit de la República de la Xina
# Géza d'Hongria

    Aquest article tracta sobre el príncep dels magiars. Pels reis d'Hongria, vegeu Géza I d'Hongria i Géza II d'Hongria.
Géza d'Hongria (vers 945-997) va ser gran príncep dels magiars i pare del primer rei d'Hongria, sant Esteve.
Géza va néixer vers el 945, fill del príncep dels magiars Taksony d'Hongria i la seva esposa (d'origen búlgar o petxeneg). Taksony va negociar el casament de Géza amb Sarolta (Carlota), la filla del capitost Gyula de Transsilvània. A la mort del seu pare, l'any 972, Géza el va succeir com a Gran príncep.
Durant el regnat de Géza, el cristianisme es va començar a estendre entre els magiars. Poc després de la seva ascensió com a gran príncep, un monjo benedictí va ser ordenat bisbe dels magiars i es va desplaçar a la seva cort, on va batejar Géza. Tanmateix, no és segur que Géza es convertís plenament al cristianisme. Segons el cronista Tietmar de Merseburg, Géza va continuar adorant déus pagans, i quan se li va demanar explicacions va respondre que era prou ric per a fer sacrificis tant als déus vells com al nou.
Tot i que els costums magiars establien que el títol de gran príncep havia de passar al parent de més edat, Géza va designar específicament el seu fill Esteve com a hereu. Va fer que també es bategés, i el va casar amb Gisela de Baviera, filla del duc Enric II. Géza va morir l'any 997.
# Demetri (actor)

Demetri (en llatí Demetrius, en grec Δημητριος) fou un actor tràgic grec mencionat per Hesiqui de Milet (s. v. Δημήτριος), que podria ser el mateix que Helenius Àcron descriu com "δραματοποιός" (és a dir modulator, histrio, actor fabularum).
Horaci el tracta amb menyspreu i l'anomena "mico". Se suposa que era un personatge que va viure a Roma en temps d'Horaci i ensenyava l'art de la declamació escènica. Però alguns autors el consideren el mateix personatge que un sicilià de nom Demetri Megues (Demetrius Megas) que va obtenir la ciutadania romana de mans de Juli Cèsar per influència de Dolabel·la i que sovint es menciona amb el nom de Publi Corneli.

## Referències

* ↑ 39.Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 971
# Simone Albergoni

Simone Luca Albergoni, més conegut com a Simone Albergoni (Treviglio, 15 de setembre de 1981), és un pilot d'enduro italià, Campió d'Europa el 1999 i guanyador, integrant l'equip estatal, del Trofeu Júnior als ISDE del 2001 i del Trofeu als del 2005. A banda, ha estat dotze vegades Campió d'Itàlia.

## Trajectòria esportiva

    A 1 de gener de 2010
Albergoni es va interessar per l'enduro a edat primerenca, influït per la passió per aquest esport del seu pare. A set anys li regalaren una motocicleta elèctrica amb què va començar a practicar. Començà a competir a quinze anys, el 1996, essent ja el 1997 Campió d'Itàlia cadet en 50 cc amb una KTM. L'any següent va repetir l'èxit a la cilindrada de 125 cc i va debutar als ISDE, celebrats aquell any a Austràlia.
El 1999, integrat a l'equip KTM-Farioli, fou Campió d'Europa en la categoria de 125 cc i subcampió italià en la mateixa cilindrada. Aquell any formà part també de l'equip estatal júnior als ISDE, a Portugal, classificant-s'hi en segon lloc. El 2000 va ser campió d'Itàlia en 125 cc i repetí el segon lloc al Junior Trophy dels ISDE, a Espanya. guardó que guanyaria finalment a França el 2001, any en què fou tercer en el campionat italià de 125 cc. L'any següent, 2002, fou subcampió en la mateixa categoria a Itàlia i acabà el cinquè al Campionat del Món, guanyant el seu primer Gran Premi a Suècia. El 2003 repetí el subcampionat d'Itàlia en 125 cc.
El 2004 va canviar a l'equip d'Honda Jolly Racing i guanyà el Campionat d'Itàlia de 250 cc 4T, quedant segon a la categoria E1 del Mundial. L'any següent, 2005, acabà el quart al Campionat d'Itàlia i aconseguí la victòria al Trofeu, integrant l'equip italià, als ISDE celebrats a Eslovàquia. El 2006 va revalidar el títol italià i fou subcampió mundial. A partir del 2007 va ingressar a l'equip Yamaha UFO Corse i pilotant una 250 cc de quatre temps va revalidar el títol italià i quedà altre cop subcampió del Món. El 2008 va tornar a ser campió d'Itàlia de la seva categoria i quedà tercer al Mundial, completant la temporada amb un segon lloc al Trofeu amb l'equip estatal als ISDE de Grècia. El 2009, Albergoni va tornar a l'equip de KTM-Farioli, amb el qual va repetir els èxits d'anys anteriors.

## Palmarès

* Campió d'Europa d'enduro 125cc 2T (1999, KTM)
* 12 Campionats d'Itàlia d'enduro:
** 1997: 50 cc Cadet (KTM)
** 1998: 125 cc Cadet (KTM)
** 2000: 125 cc Júnior (KTM)
** 2004: 250 cc 4T (Honda)
** 2005: 250 cc 4T (Honda)
** 2006: 250 cc 4T (Honda)
** 2007: 250 cc 4T (Yamaha)
** 2008: 250 cc 4T (Yamaha)
** 2009: 250 cc 4T (KTM)
** 2010: 250 cc 2T (KTM)
** 2011: 450 cc 4T (Husqvarna)
** 2012: E1 (Honda)

### Palmarès als ISDE

* 1 Victòria al Trofeu Júnior amb l'equip italià (2001, França)
* 1 Victòria al Trofeu amb l'equip italià (2005, Eslovàquia)

## Enllaços externs

* Article biogràfic a motowinners.it Arxivat 2007-08-15 a Wayback Machine. (italià)